Waliwo Katonda lw’akuleetera omuntu mu bulamu bwo n’osigaza kya kumwebaza anti nange okuva lwe yampa Ssayi, ebirooto byange byatuukirira kuba ye musajja buli muwala gye yandyagadde okufumbirwa.
Simanyi bya kukuza lunaku lw’Abaagalana naye waliwo ekyantuukako mu 2016 ku lunaku lwa Valentayini lwennyini Ssayi lwe yasalawo okunnaanika empeta.
Nasooka ne mbiyita bya lusaago naye bwakya lumu ne bantwala mu ssaluuni yogayoga nga tuli mu Kkanisa bannange olwo olunaku katono nfe essanyu.
Njagala okusuubiza Ssayi nti byonna bye nalayira ne bye namusuubiza ku lunaku olwo nkyabijjukira era tebulikya ne muvaamu.
Valentayini lunaku lukulu mu bulamu bwange kubanga buli lwe lutuuka mpeza omwaka mu bufumbo obutukuvu ekintu buli muwala oba omukyala yenna kye yandyagadde ate nga n’akikukoledde tomusuubira.
Nsuubiza bbebi wange Ssayi nti kati kye tulimu tuli mu mpaka ng’asinga okwagala munne ye muwanguzi ate nga sigenda kukkiriza kunsinga.
Nze nnina okumuwangula era ku Valentayini eno, nnina kye ntegese bwe naakyogera ayinza obutakyesunga.
lug_Latn lug_Latn lug_Latn lug_Latn lug_Latn lug_Latn lug_Latn